CELEX: 52008PC0185
Language: da
Date: 2008-04-08
Title: Forslag til Rådets afgørelse om den holdning, som Fællesskabet skal indtage i Interimsudvalget EF-Bosnien-Hercegovina til udvalgets forretningsorden samt til underudvalgene EF-Bosnien-Hercegovina, for så vidt angår deres mandat og struktur

Vigtig juridisk meddelelse

|

52008PC0185

Forslag til Rådets afgørelse om den holdning, som Fællesskabet skal indtage i Interimsudvalget EF-Bosnien-Hercegovina til udvalgets forretningsorden samt til underudvalgene EF-Bosnien-Hercegovina, for så vidt angår deres mandat og struktur  /* KOM/2008/0185 endelig udg. */  

	[pic] | KOMMISSIONEN FOR DE EUROPÆISKE FÆLLESSKABER |Bruxelles, den 8.4.2008KOM(2008)185 endeligForslag tilRÅDETS AFGØRELSEom den holdning, som Fællesskabet skal indtage i Interimsudvalget EF-Bosnien-Hercegovina til udvalgets forretningsorden samt til underudvalgene EF-Bosnien-Hercegovina, for så vidt angår deres mandat og struktur(forelagt af Kommissionen)BEGRUNDELSEEn stabiliserings- og associeringsaftale mellem De Europæiske Fællesskaber og deres medlemsstater på den ene side og Bosnien-Hercegovina på den anden side blev undertegnet i […] den […]. Denne aftale skal træde i kraft på den første dag i den anden måned efter den dato, på hvilken parterne har givet hinanden meddelelse om afslutningen af deres respektive ratifikationsprocedurer.Interimsaftalen mellem Det Europæiske Fællesskab og Bosnien-Hercegovina, som blev undertegnet samme dag med henblik på fremskyndet iværksættelse af stabiliserings- og associeringsaftalens bestemmelser om handel og handelsanliggender, skal træde i kraft den første dag i den anden måned efter den dato, på hvilken parterne har givet hinanden meddelelse om afslutningen af deres respektive ratifikationsprocedurer.Artikel 40 i interimsaftalen fastsætter, at interimsudvalget skal overvåge aftalens gennemførelse. Udvalget skal som omhandlet i interimsaftalens artikel 41 selv fastsætte sin forretningsorden. For at udvalget kan fungere gnidningsløst er det ønskeligt, at dette sker på udvalgets første møde.I den foreslåede forretningsorden fastlægges interimsudvalgets opgaver og de fremgangsmåder, det skal følge i overensstemmelse med interimsaftalen, idet der navnlig tages hensyn til, at udvalget i henhold til aftalen har beslutningsbeføjelser. Forretningsordenen indeholder også bestemmelser om nedsættelse af specifikke underudvalg, jf. artikel 43 i interimsaftalen. Kommissionen foreslår at strømline underudvalgenes struktur og begrænse antallet af underudvalg til fem, som skal dække forskellige områder, jf. bilaget til denne begrundelse. Stabiliserings- og associeringsaftalen omfatter områder, som ikke indgår i interimsaftalen, og disse skal fortsat behandles inden for rammerne af overvågningen af reformprocessen[1], indtil stabiliserings- og associeringsaftalen træder i kraft.Den holdning, som Fællesskabet skal indtage i interimsudvalget til interimsudvalgets forretningsordenen, fastlægges af Rådet på forslag af Kommissionen.Det foreslås derfor, at Rådet godkender vedlagte forslag.Bilag til begrundelsenEF - BOSNIEN-HERCEGOVINA Interimsaftale om handel og handelsanliggender UNDERUDVALGENES STRUKTUR |Underudvalgenes betegnelse | Emner | IA (SAA) henvisninger |Handel, industri, told, beskatning og samarbejde med andre kandidatlande | Frie varebevægelser | Artikel 3 (art. 18) |Industrivarer | Artikel 4-8 (art. 19-23) |Handelsanliggender | Artikel 17-31 (art. 32-46) |Beskatning | Artikel 20-21 |Oprindelsesregler | Artikel 27 (art. 42), protokol 2 |Administrativ bistand i forbindelse med toldspørgsmål | Artikel 39 (art. 97), protokol 5 |Samarbejde med andre kandidatlande | Artikel 52 (art. 17) |Landbrug og fiskeri | Landbrugsprodukter i bred forstand | Art. 9, 11, 14, 15, 18, 19 og 24 (Art. 24, 26, 29, 30, 33, 34 og 39) |Landbrugsprodukter i snæver forstand | Artikel 12, stk. 1, 2, 3, 4, (art. 27, stk. 1, 2, 3, 4) |Fiskevarer | Artikel 13 (art. 28) |Forarbejdede landbrugsprodukter | Artikel 10 (art. 25), protokol 1 |Vin og spiritus | Artikel 12, stk. 5, (art. 27, stk. 5), protokol 7 |Beskyttelse af geografiske betegnelser for landbrugsprodukter og fiskevarer og levnedsmidler bortset fra vin og spiritus. | Artikel 16 (art. 31) |Det indre marked og konkurrence | Andre spørgsmål i forbindelse med afsnit III i interimsaftalen | Artikel 34 og 35 (art. 67 og 69) |Konkurrence | Artikel 36 og 37 (art. 71 og 72) |Statsstøtte til stålindustrien | Artikel 36, stk. 8, (art. 71, stk. 8), protokol 4 |Intellektuel, industriel og kommerciel ejendomsret | Artikel 38 (art. 73) |Økonomiske og finansielle anliggender og statistikker | Kapitalbevægelser og betalinger Statistikker | Art. 33, 36, stk. 7, litra b), (Art. 60 og 71, stk. 7, litra b) |Transport | Transittrafik | Artikel 32, (art. 59, stk. 1) Protokol 3, art.: 3, litra a) og b), 11, stk. 2, 3 og 5, 19, stk. 1 og 2, 21, stk. 1 og 2, litra d) |.Forslag tilRÅDETS AFGØRELSEom den holdning, som Fællesskabet skal indtage i Interimsudvalget EF-Bosnien-Hercegovina til udvalgets forretningsorden samt til underudvalgene EF-Bosnien-Hercegovina, for så vidt angår deres mandat og strukturRÅDET FOR DEN EUROPÆISKE UNION HAR —under henvisning til traktaten om oprettelse af Det Europæiske Fællesskab, særlig artikel 300, stk. 2, andet afsnit,under henvisning til forslag fra Kommissionen, ogud fra følgende betragtninger:(1) Interimsaftalen mellem Det Europæiske Fællesskab på den ene side og Bosnien-Hercegovina på den anden side om handel og handelsanliggender, i det følgende benævnt "interimsaftalen", som blev undertegnet den …, trådte i kraft den …(2) I henhold til interimsaftalens artikel 40 skal interimsudvalget, der er nedsat ved aftalen, føre tilsyn med interimsaftalens anvendelse og gennemførelse.(3) I henhold til interimsaftalens artikel 41, stk. 2, fastsætter interimsudvalget selv sin forretningsorden.(4) Interimsudvalget kan i medfør af artikel 43 i aftalen beslutte at nedsætte underudvalg.(5) Interimsudvalgets forretningsorden bør indeholde bestemmelser om underudvalgenes betegnelse, sammensætning, mandat og struktur.(6) Fællesskabet bør fastlægge den holdning, der skal indtages i interimsudvalget til vedtagelsen af forretningsordenen -TRUFFET FØLGENDE AFGØRELSE:Eneste artikelDen holdning, som Fællesskabet skal indtage i interimsudvalget, jf. artikel 40 i interimsaftalen mellem Det Europæiske Fællesskab på den ene side og Bosnien-Hercegovina på den anden side om handel og handelsanliggender baseres på det udkast til interimsudvalgets afgørelse, der er knyttet til denne afgørelse.Udfærdiget iPå Rådets vegneFormandBILAGAFGØRELSE nr. 1/200. truffet af Interimsudvalget EF-Bosnien-Hercegovinaden …om forretningsordenen, herunder underudvalgs mandat og strukturINTERIMSUDVALGET EF-BOSNIEN-HERCEGOVINA HAR -under henvisning til interimsaftalen mellem Det Europæiske Fællesskab på den ene side og Bosnien-Hercegovina på den anden side om handel og handelsanliggender, som blev undertegnet den …, i det følgende benævnt "interimsaftalen", særlig artikel 40 og 41,TRUFFET FØLGENDE AFGØRELSE:Artikel 1 FormandskabFormandskabet for interimsudvalget varetages på skift for tolv måneder ad gangen af henholdsvis en repræsentant for Kommissionen for De Europæiske Fællesskaber, i det følgende benævnt "Europa-Kommissionen", på Det Europæiske Fællesskabs vegne og en repræsentant for Bosnien-Hercegovinas regering. Første periode løber dog fra datoen for afholdelsen af interimsudvalgets første møde frem til den 31. december samme år.Artikel 2MøderInterimsudvalget træder sammen en gang om året i Bruxelles eller Sarajevo efter aftale mellem parterne. Der kan efter fælles overenskomst på anmodning af en af parterne afholdes særlige møder i interimsudvalget.Formanden indkalder til møderne.Møderne i interimsudvalget er ikke offentlige, medmindre der træffes anden afgørelse.Artikel 3 DelegationerFør hvert møde underrettes formanden om den planlagte sammensætning af parternes delegationer.En repræsentant for Den Europæiske Investeringsbank (EIB) kan deltage som observatør i interimsudvalgets møder, når der er spørgsmål vedrørende EIB på dagsordenen.Interimsudvalget kan indbyde ikke-medlemmer til at deltage i møderne for at give oplysninger om særlige spørgsmål.Fællesskabets medlemsstater orienteres om møderne i interimsudvalget.Artikel 4SekretariatEn tjenestemand i Kommissionen og en tjenestemand fra Bosnien-Hercegovina fungerer sammen som sekretærer for interimsudvalget.Artikel 5KorrespondanceAl korrespondance til og fra formanden for interimsudvalget fremsendes til begge sekretærer. De to sekretærer sikrer, at korrespondancen om fornødent rundsendes til deres respektive repræsentanter i interimsudvalget.Artikel 6Dagsorden for møderne1. Formanden og sekretærerne udarbejder en foreløbig dagsorden for hvert møde senest 15 arbejdsdage før mødets begyndelse.Den foreløbige dagsorden omfatter de punkter, som sekretærerne senest 21 dage inden mødets begyndelse har modtaget anmodning om at få optaget på dagsordenen; dog optages punkter ikke på den foreløbige dagsorden, medmindre den fornødne dokumentation er fremsendt til sekretærerne inden udsendelsen af den foreløbige dagsorden.Dagsordenen vedtages af interimsudvalget ved hvert mødes begyndelse. Punkter, som ikke findes på den foreløbige dagsorden, kan optages på dagsordenen, hvis de to parter er enige herom.2. Formanden kan efter aftale med de to parter afkorte de i stk. 1 nævnte tidsfrister for at tage hensyn til særlige omstændigheder.Artikel 7ProtokolDen part, der er vært for mødet, udarbejder et udkast til protokol for hvert af møderne i interimsudvalget. De anfører de afgørelser og henstillinger, der er vedtaget. Udkastet til protokol forelægges interimsudvalget til godkendelse senest to måneder efter mødet. Når protokollen er vedtaget, underskrives den af formanden og de to sekretærer, og hver part arkiverer et originalt eksemplar. Der sendes en genpart til hver af de i artikel 5 i denne afgørelse omhandlede adressater.Artikel 8ForhandlingsprocedureInterimsudvalget træffer afgørelser og udarbejder henstillinger ved fælles overenskomst mellem parterne.I perioden mellem møderne kan interimsudvalget træffe afgørelser eller fremsætte henstillinger ved skriftlig procedure, hvis de to parter er enige herom.Interimsudvalgets afgørelser og henstillinger i henhold til artikel 41 i interimsaftalen benævnes henholdsvis "afgørelse" og "henstilling" og efterfølges af et løbenummer, datoen for vedtagelsen og en beskrivelse af emnet.Interimsudvalgets afgørelser og henstillinger underskrives af formanden og autentificeres af de to sekretærer.Afgørelser truffet af interimsudvalget offentliggøres af parterne i deres respektive officielle tidender. Hver part kan selv træffe afgørelse om offentliggørelsen af andre akter, der vedtages af interimsudvalget.Artikel 9SprogInterimsudvalgets officielle sprog er de to parters officielle sprog.Medmindre der træffes afgørelse om andet, baserer interimsudvalget sine forhandlinger på dokumenter, der er udarbejdet på disse sprog.Artikel 10OmkostningerFællesskabet og Bosnien-Hercegovina afholder hver især de udgifter, de har som følge af deres deltagelse i interimsudvalgets og underudvalgenes møder, såvel udgifter til personale, rejser og underhold som omkostninger i forbindelse med postforsendelser og telekommunikation.Udgifter til tolkning ved møderne og til oversættelse og reproduktion af dokumenter såvel som andre udgifter i forbindelse med den materielle tilrettelæggelse af møder afholdes af den part, der er vært for mødet.Artikel 11UnderudvalgMandat og struktur for de underudvalg, der nedsættes til at bistå interimsudvalget i dets arbejde, er beskrevet i bilaget til denne afgørelse.Underudvalgene består af repræsentanter for begge parter. Formandskabet varetages på skift af de to parter i overensstemmelse med artikel 1.Underudvalgene arbejder under interimsudvalget, som de aflægger beretning til efter hvert møde. De træffer ingen afgørelser, men kan fremsætte henstillinger til interimsudvalget.Interimsudvalget kan beslutte at ophæve eksisterende underudvalg, ændre deres mandat eller nedsætte nye underudvalg til at bistå det i udførelsen af dets opgaver.Udfærdiget iPå interimsudvalgets vegneFormandBILAGUnderudvalgenes mandat og struktur – EF-Bosnien-Hercegovina1. Sammensætning og formandskabUnderudvalgene består i overensstemmelse med artikel 11, stk. 2, i forretnings-ordenen af repræsentanter for Europa-Kommissionen og repræsentanter for Bosnien-Hercegovinas regering. Formandskabet varetages på skift af de to parter i overensstemmelse med artikel 1 i forretningsordenen. Medlemsstaterne orienteres om underudvalgenes møder.2. SekretariatEn tjenestemand fra Europa-Kommissionen og en regeringsembedsmand fra Bosnien-Hercegovina fungerer sammen som sekretærer for hvert underudvalg.Alle meddelelser vedrørende underudvalgene fremsendes til sekretærerne for det relevante underudvalg.3. MøderUnderudvalgene mødes en gang om året, og når omstændighederne kræver det, og de to parter er enige herom. Hvert underudvalgs møder holdes på et tidspunkt og et sted, som parterne aftaler.Hvis parterne er enige, kan underudvalgene indbyde eksperter til at deltage i møderne for at give særlige oplysninger, som der måtte være behov for.4. EmnerUnderudvalgene drøfter emner i overensstemmelse med nedenstående opdeling af tværfaglige underudvalg. Der foretages en vurdering på alle relevante områder af gennemførelsen af interimsaftalen og det europæiske partnerskab, forberedelserne til gennemførelse af stabiliserings- og associeringsaftalen og de fremskridt, der er gjort i forbindelse med lovgivningstilpasning, -gennemførelse og -håndhævelse. Underudvalgene undersøger alle problemer, der måtte opstå i de relevante sektorer, og stiller forslag til eventuelle foranstaltninger.Underudvalgene tjener også som et forum for yderligere præciseringer af EU-retten, og hvor det kan vurderes, hvilke fremskridt Bosnien-Hercegovina gør med hensyn til tilpasningen til EU-retten, hvad angår de forpligtelser landet har påtaget sig i interimsaftalen.5. ProtokolDer udarbejdes et udkast til protokol for hvert møde i hvert underudvalg senest to måneder efter det pågældende møde. Når begge parter har godkendt protokollen, fremsender underudvalgets sekretærer en genpart af den til sekretærerne for interimsudvalget.6. OffentlighedMøderne i underudvalgene er ikke offentlige, medmindre der træffes anden afgørelse.7. Underudvalgenes struktur1) Underudvalg for handel, industri, told, beskatning og samarbejde med andre kandidatlande (interimsaftalens artikel 3, 4-8, 17-31, 39, 52)2) Underudvalg for landbrug og fiskeri (interimsaftalens artikel 9-16, 18-19 og 24)3) Underudvalg for det indre marked og konkurrence (interimsaftalens artikel 34, 35, 36, 37 og 38 sammen med protokol 4)4) Underudvalg for økonomiske og finansielle anliggender og statistikker (interimsaftalens artikel 33 og 36)5) Underudvalg for transport (interimsaftalens artikel 32, protokol 3: artikel 3, litra a) og b), 11, stk. 2, 3 og 5, 19, stk. 1 og 2, 21, stk. 1 og 2, litra d).[1] Overvågningen af reformprocessen (RMP) afløser den tidligere EU/BiH rådgivende taskforce og er i øjeblikket det vigtigste instrument til politisk og teknisk dialog mellem EU og Bosnien-Hercegovina. (Statusrapport 2006 vedrørende Bosnien-Hercegovina, KOM(2006) 649 endelig, og Kommissionens meddelelse til Rådet, KOM(2003) 692 endelig).